
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 891 τ.μ. στη θέση «Νη¬ 
σί» Περιφέρεια Χωρίου Κάτω Μαζαρακίου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Διόρθωση των ορίων του οικισμού Αγίου Προκοποίου 
της Κοινότητας Αγίου Αρσενίου Νήσου Νάξου Νο¬ 
μού Κυκλάδων και συμπλήρωση της αρχικής από¬ 
φασης καθορισμού των. 2 

Τροποποίηση οικοδομικής γραμμής στο Ο.Τ. 24 του ε¬ 
γκεκριμένου ρυμοτομικού σχεδίου του Οικισμού 
του Οικοδομικού Συν/μού Υπαλλήλων Εταιρείας Λι¬ 
πασμάτων, στην περιοχή Άγιος Αιμιλιανός - Πορτο- 
χελίου - Αργολίδας. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 89 ( 1 ) 

Κήρυξη αναδασωτέας έκτασης 891 τ.μ. στη θέση «Νησί» 
Περιφέρεια Χωρίου Κάτω Μαζαρακίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της χώρας. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την αριθμ. 186 Γ.Γ./30.6.1998 απόφαση μας «Ασκηση 
αρμοδιοτήτων Γενικού Γραμματέα Περιφέρειας Δυτικής 
Ελλάδας επί θεμάτων Δασικών και μεταβίβαση του δικαι¬ 
ώματος υπογραφής στους προϊσταμένους Υπηρεσιακών 
Μονάδων της Περιφέρειας». 


4. Τις διατάξεις του Ν. 998/1979 «Περί προστασίας των 
δασών και των δασικών εκτάσεων» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 2. 

Υ) Του άρθρου 70 παρ. 3 του Ν. 998/70, όπως συμπλη¬ 
ρώθηκε με το Ν. 2040/92. 

5. Τις σχετικές διαταγές του Υπουργείου Γεωργίας. 

6. Την αριθ. 169/12.1.1999 πρόταση του Δασαρχείου 
Πατρών «περί κηρύξεως αναδασωτέας έκτασης 0,891 
στρεμ στη θέση «Νησί» χωρίου Κ. Μαζαρακίου. 

7. Τη θετική εισήγηση της Διεύθυνσης Δασών Αχαΐας, 
αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση, με φυσική ή τεχνητή αναγέννηση, της δασικής βάστη- 
σης που καταστράφηκε από παράνομη εκχέρσωση - κα¬ 
τάληψη, που έγινε από τον Γεώργιο Αβρ. Αθανασόπουλο, 
κάτοικο Κ. Μαζαρακίου και διαπιστώθηκε το 3ο 10ήμερο 
Νοεμβρίου έτους 1998, τη δημόσια δασική έκταση (δά¬ 
σος αειφύλλων πλατυφύλλων), εμβαδού οκτακόσιων εν- 
νενήντα ενός τετρ. μέτρων (891 τ.μ.) στη θέση «Νησί» Πε¬ 
ριφέρειας Χωρίου Κάτων Μαζαρακίου και η οποία προσ¬ 
διορίζεται από τα στοιχεία ΑΒΓΑ το τμήμα Α' και ΗΘΙΗ το 
τμήμα Β' όπως αυτά φαίνονται στο συνημμένο διάγραμ¬ 
μα, το οποίο αποτελεί αναπόσπαστο μέρος της απόφα¬ 
σης αυτής και έχει όρια: 

Τμήμα Α' 

Ανατολικά: Αγροί ιδίου εκχερσωτή. 

Δυτικά: Αγροτ. δρόμος και πέραν ελαιώνας. 

Βόρεια: Αγροί ιδίου εκχερσωτή. 

Νότια: Κατάληψη από Νικ. Γ. Φράγκο. 

Τμήμα Β' 

Γύρωθεν δημόσια δασική έκταση. 

Η παρούσα ισχύει μετά τη δημοσίευσή της στο χωριό 
Κάτων Μαζαράκι σύμφωνα με το άρθρο 37 του Ν 
3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 22 Ιανουάριου 1999 

Με εντολή Γ.Γ. Περιφέρειας 
Ο Γενικός Διευθυντής της Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. οικ. 936 (2) 

Διόρθωση των ορίων του οικισμού Αγίου Προκοποίου της 

Κοινότητας Αγίου Αρσενίου Νήσου Νάξου Νομού Κυ¬ 
κλάδων και συμπλήρωση της αρχικής απόφασης κα¬ 
θορισμού των. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΙΑΟΥ 

Έχοντας υπόψη: 

1. Τις οικείες διατάξεις του Ν. 2508/97 (Α' 124/1997) 
«Βιώσιμη οικιστική ανάπτυξη των πόλεων και οικισμών της 
χώρας και άλλες διατάξεις» και ειδικά το άρθρο 19 παρ. 5 
περί αρμοδιοτήτων του Γενικού Γραμματέα Περιφέρειας 
καιτηναριθμ. πρωτ. 29411/6071/7.10.97 Εγκύκλιο 41 του 
ΥΠΕΧΩΔΕ «Ν. 2508/1997» ειδικά τα περί άρθρου 25 του 
Νόμου. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081 /1992 (Α' 154). 

3. Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες διατάξεις» (Α' 141). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α'9). 

5. Τις διατάξεις του υπ’ αριθμ. 404/1989 Π.Δ/τος (Α' 
173/1989) «Ααναδιάρθρωση και Σύσταση Διευθύνσεων 
Περιφέρειας Υπουργείου Περιβάλλοντος, Χωροταξίας 
και Δημοσίων Έργων» και ειδικότερα τις διατάξεις της 
παρ. 11 άρθρου 1 αυτού όπως ισχύει «Σύσταση Δ/νσης 
Περιβάλλοντος Χωροταξίας Νοτίου Αιγαίου» με έδρα την 
Ερμούπολη κλπ». 

6. Τις διατάξεις του Ν. 2503/97 (Α' 107/1997) «Διοίκηση, 
Οργάνωση, ρύθμιση θεμάτων για την τοπική αυτοδιοίκη¬ 
ση και άλλες διατάξεις». 

7. Τις διατάξεις του από 24.4.85 Π.Δ/τος «Τρόπος καθο¬ 
ρισμού ορίων οικισμών της χώρας μέχρι 2.000 κατοίκους, 
κατηγορίας αυτών και καθορισμός όρων και περιορισμών 
δόμησής τους» (ΦΕΚ 181 Δ') όπως τροποποιήθηκε με το 
από 14.2.1987 Π.Δ. ΦΕΚ 133 Δ', και όπως ισχύει (ειδικά άρ¬ 
θρα 4, και 5 παρ. 5 περί Τρόπου καθορισμού Ορίων Οικι¬ 
σμού και προστασία φυσικού τοπίου κλπ. αντίστοιχα). 

8. Τις διατάξεις του από 24.6.98 Π.Δ/τος 209 (ΦΕΚ 
169Α/15.7.1998) «Λήψη μέτρων για την ασφάλεια της υ¬ 
περαστικής συγκοινωνίας» (ειδικά το άρθρο 2 περί ελάχι¬ 
στης απόστασης κτιρίων, από τους άξονες των οδών 
κλπ). 

9. Την με αριθ. Τ.Π. οικ. 403/20.1.86 απόφαση Νομάρχη 
Κυκλάδων «Καθορισμός ορίων, όρων και περιορισμών 
δόμησης και κατηγορία των οικισμών: Α) ΚΑΣΤΡΑΚΙ της 
Κοινότητας ΣΑΓΚΡΙΟΥ Β) ΑΠΟΛΛΩΝΑΣ της Κοινότητας 
ΚΟΡΩΝΙΔΑΣ Γ) ΑΓΙΑ ΑΝΝΑ της Κοινότητας ΑΓΙΟΥ ΑΡΣΕ¬ 
ΝΙΟΥ Δ) ΑΓΙΟΥ ΠΡΟΚΟΠΙΟΥ της Κοινότητας ΑΓΙΟΥ 
ΑΡΣΕΝΙΟΥ, ΝΗΣΟΥ ΝΑΞΟΥ κ.λ.π.» (264 Δ'). 

10. Την με αριθ. Τ.Π. 1309/30.7.90 απόφαση Νομάρχη 


Κυκλάδων «Αναθεώρηση ορίων οικισμού ΑΓΙΟΥ ΠΡΟΚΟ¬ 
ΠΗ Νήσου Νάξου». 

11. Το διαβιβασθέν, απάτην Δ/νση Πολεοδομίας και Πε¬ 
ριβάλλοντος Νομαρχιακής Αυτοδιοικήσεως Κυκλάδων 
με το αριθ. 4191-4769/27.11.97, έγγραφο, αίτημα με σχε¬ 
τική απόφαση του Κοινοτικού Συμβουλίου Αγίου Αρσενί¬ 
ου Νάξου. 

12. Την πράξη 1 η της από 14.12.1998 3ης Συνεδρίασης 
του 1998 του Περιφερειακού Συμβουλίου Χωροταξίας 
Περιβάλλοντος της Δ/νσης ΠΕ.ΧΩ. Περιφέρειας Νοτίου 
Αιγαίου με την οποία κατά πλειοψηφία γνωμοδοτεί υπέρ 
της διόρθωσης του ορίου του οικισμού Αγίου Προκοπίου 
Νάξου και την συμπλήρωση της Τ.Π. οικ. 403/20.1.86 α¬ 
πόφασης Νομάρχη Κυκλάδων όπως ισχύει. 

13. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Την διόρθωση των ορίων του οικισμού Αγίου Προκο¬ 
πίου της Κοινότητας Αγίου Αρσενίου Νήσου Νάξου Νο¬ 
μού Κυκλάδων και την συμπλήρωση της Τ.Π. οικ. 
403/20.1.86 απόφασης Νομάρχη Κυκλάδων όπως ισχύει 
ως εξής: 

α) Την ονομασία των δύο οικισμών θυλάκων ως Α και Β 
όπως εμφαίνεται στο χάρτη που συνοδεύει την παρούσα 
απόφαση και θεωρήθηκε από τον Προϊστάμενο της 
Δ/νσης ΠΕ.ΧΩ. Περιφέρειας Νοτίου Αιγαίου και που αντί¬ 
τυπό του σε φωτοσμίκρυνση δημοσιεύεται μαζί με την πα¬ 
ρούσα. 

β) Την διόρθωση μερικώς του ορίου του θύλακα Α παρά 
την ιδιοκτησία Καλλιόπης Κατερίνη συζύγου Αλεξάνδρου 
Φλεριανού που περιέχει παλαιόν κτίσμα βεβαιούμενον α¬ 
πό την Κοινότητα ως ανεγερθέν προ του 1947, διαμορ- 
φούμενης της γραμμής του ορίου όπως στο συνημμένο 
χάρτη που αναφέρεται παραπάνω ως εξής, κορυφή 10 ως 
έχει, νέα κορυφή 10α παλαιό κτίσμα ιδιοκτησίας Καλλιό¬ 
πης Κατερίνη συζύγου Αλεξάνδρου Φλεριανού στεθερό 
σημείο το οποίον εκ παραδρομής δεν είχε ληφθεί υπόψη 
και λαμβάνεται με την παρούσα διόρθωση, και σύνδεση 
της κορυφής 10α με την διασταύρωση των οδών ως έχει. 

γ) Τον καθορισμό ελάχιστης απόστασης των νεοανεγει- 
ρόμενων οικοδομών εντός οικισμού από τα όρια των οδών 
των Α και Β οικιστικών θυλάκων του οικισμού έξι (6) μέτρα 
και για την προστασία του παρακείμενου υγροτόπου στην 
περιοχή, ελάχιστη απόσταση των οικοδομών αυτών (νεο- 
ανεγειρόμενων) από τα όριά του τριάντα (30) μέτρα, εν- 
νοουμένων ως ορίων του υγροτόπου τα διαμορφούμενα 
από την μέγιστη στάθμη των υδάτων του. 

2. Η παραπάνω ρύθμιση της παραγράφου 1γ δεν αφο¬ 
ρά: α) οικόπεδα που με την εφαρμογή της καθίστανται μη 
οικοδομήσιμα β) οικοδομικές άδειες που έχουν εκδοθεί 
και νόμιμες οικοδομές που έχουν ανεγερθεί πριν την έκ¬ 
δοση της παρούσας απόφασης. 

3. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ερμούπολη, 4 Φεβρουάριου 1999 

Ο Γενικός Γραμματέας Περιφέρειας 
ΙΩΑΝΝΗΣ ΓΙΩΤΑΚΗΣ 

Αριθ. 152 (3) 

Τροποποίηση οικοδομικής γραμμής στο Ο.Τ. 24 του ε¬ 
γκεκριμένου ρυμοτομικού σχεδίου του Οικισμού του 
Οικοδομικού Συν/μού Υπαλλήλων Εταιρείας Λιπασμά¬ 
των, στην περιοχή Άγιος Αιμιλιανός - Πορτοχελίου - 
Αργολίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΗΣΟΥ 

Α. Έχοντας υπόψη: 

1. Τον Ν. 2503/97 (Φ.Ε.Κ. 107 Α/97) «Διοίκηση οργάνω¬ 
ση στελέχωση Περιφέρειας...... 

2. Τον Ν. 2508/97, άρθρο 25 παρ. 9 (Φ.Ε.Κ. 124 Α/97) 
«Βιώσιμη οικιστική ανάπτυξη...» ως και το άρθρο 2 παρ. 1 
περιπτ. β' Π.Δ. 24-4/3.5.85 (Φ.Ε.Κ. 181 Δ'). 

3. Το Β.Δ. 287/14.8.1970 (Φ.Ε.Κ. 176 Δ/70) «Περίεγκρί- 
σεως ρυμοτομικού σχεδίου οικισμού του Οικοδομικού 
Συνεταιρισμού Υπαλλήλων ....» ως και την 3874/12- 
11/31.12.1992 (Φ.Ε.Κ. 1385Δ) απόφ. Νομ/χη Αργολίδας 
«Τροποποίηση ρυμοτομικού σχεδίου...... 

4. Την 172/97 γνωμοδότηση του Κοιν. Συμβουλίου 
Κοιν/τας Πορτοχελίου ως και την 1385/16.11.98 έγγραφη 
επιβεβαίωση Κοιν/τας Πορτοχελίου. 

5. Την 23/3/12/20.7.98 γνωμοδότηση Σ.Χ.Ο.Π. Νομού 
Αργολίδας, ως και την συνοδεύουσα αυτήν 
35538/2038/98 εισήγηση της Δ/νσης ΠΕ.ΧΩ. ΠΕ Αργολί¬ 
δας. 

6. Την πράξηη ανάρτησης στις 23.6.98 Κοιν/τας Πορτο¬ 
χελίου ως και το συνοδεύον αυτή σχέδιο. 

7. Την 785/10.7.98 βεβαίωση Κοιν/τας Πορτοχελίου ότι 
δεν υποβλήθηκαν συστάσεις επί της προτεινόμενης 
τροπ/σης. 

8. Την 2/19.1.98 θέμα Ιο γνωμοδότηση Περ/ού Συμβου¬ 
λίου Χ.Ο.Π., αποφασίζουμε: 


1. Εγκρίνουμε την τροποποίηση της οικοδομικής γραμ¬ 
μής στο Ο.Τ. 24 του εγκεκριμένου ρυμοτομικού σχεδίου 
Οικισμού Αγίου Αιμιλιανού Πορτοχελίου Αργολίδας, ό¬ 
πως αυτή απεικονίζεται στο συνημμένο στην παρούσα α¬ 
πόφαση σχέδιο υπό κλίμακα 1:500 με τις κάθωθι επί μέ¬ 
ρους ρυθμίσεις: 

α. Η οικοδομική γραμμή θα τοποθετηθεί εσώτερον της 
εγκεκριμένης ρυμοτομικής γραμμής με το ισχύον σήμερα 
σχέδιο κατά 15,00 μ. 

β. Ο αριθμός των ορόφων των κτιρίων στο Ο.Τ. 24 ορί¬ 
ζεται σε δύο. 

γ. Ως αφετηρία μέτρησης υψών ορίζεται το πέριξ φυσι¬ 
κό έδαφος. 

Κατά τα λοιπά ισχύουν το Β.Δ. 287/14.8.70 και η 
3874/12-11/31.12.92 τροπ/κή απόφαση Νομάρχη, ως και 
η3132/93 (Φ.Ε.Κ. 1014Δ/93) κύρωση πινακίδων εφαρμο¬ 
γής (μόνον ως προς την ρυμοτομική γραμμή όσον αφορά 
το Ο.Τ. 24). 

Γ. Η απόφαση αυτή μαζί με το πρωτότυπο διάγραμμα 
1:500, θεωρημένο από την προί/νη της Δ/νσης ΠΕΧΩ και 
υπογραμμένο από το Γ εν. Γ ραμματέα Περ/ειας Πελ/σου 
να δημοσιευθεί στο Φ.Ε.Κ. 

Δ. Μετά την δημοσίευση της να αναρτηθεί το διάγραμ¬ 
μα και η απόφαση στον Δήμο Κρανιδίου και στην Δ/νση 
ΠΕ.ΧΩ.ΠΕ. Αργολίδας. 

Ε. Από την απόφαση αυτή δεν προκαλείται δαπάνη σε 
βάρος του Κρατικού προϋπολογισμού και του προϋπολο¬ 
γισμού του Ο.Τ.Α.. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίπολη, 3 Φεβρουάριου 1999 

Ο Γ ενικός Γραμματάς Περιφέρειας 
ΑΝΤΩΝΗΣ ΜΑΤΣΙΓΚΟΣ 

